Teeviit

Veebiseminar: üle-eestiline noorsootöö nädal 2023
2023-09-28 11:00 - 12:15 (Europe/Helsinki) | Veebis
Neljapäeval, 28. septembril 2023 kell 11.00-12.30, toimub noorsootöö nädalat tutvustav veebiseminar.

Registreeri end veebiseminarile siin.

Veebiseminar on suunatud noortega töötavatele spetsialistidele ja noortele, kes soovivad saada täpsemat infot 13-19. novembril aset leidva noorsootöö nädala Minu tulevik on täna teemal, mis võtab sel aastal fookusesse keskkonna heaks tegutsemise.

Veebiseminari eesmärk on anda käsitletavast teemast ning peamistest tegevustest ülevaade ning tutvustada erinevaid võimalusi nädalal kaasa tegema. Veebiseminari ajal on osalejatel võimalus küsida esinejatelt küsimusi, veebiseminar salvestatakse ning on hiljem järele vaadatav.

Veebiseminari teemad:
Nädala teema ning peamised tegevused, Elizaveta Cheremisina – Haridus- ja Noorteamet
Kuidas noored soovivad keskkonnakriiside kohta teadmisi saada ning millest tunnevad noored keskkonnakriisidega silmitsi seistes puudust? – Kertu Birgit Anton, noorte keskkonnaliikumise Fridays for Future Eesti liige
Kuidas edendada noorte keskkonnateadlikkust ehk mida teha noorsootöö nädalal? – MTÜ Mondo

Registreerudes veebiseminarile Zoom saadab sulle automaatkirja koos lingiga, kus kohtumegi 28. septembril.

Veebinari korraldab noorteinfoportaal Teeviit seoses üle-eestilise noorsootöö nädalaga. Noorteinfoportaali Teeviit tegevust koordineerib Haridus- ja Noorteamet.
2023. aasta noorsootöö nädala teavitustegevusi rahastatakse haridus- ja teadusministri kinnitatud ning Haridus- ja Noorteameti poolt elluviidava Euroopa Sotsiaalfondist kaasrahastatud programmi „Tõrjutusriskis noorte kaasamine ja noorte tööhõivevalmiduse parandamine“ raames.

Minu eeskuju 2023
2023-09-25 - 2023-10-20
Eeskujuliikumine kutsub üles märkama ja tunnustama eeskujusid, et 11.novembril tunnustada eeskujuliikumine Valge Õhupall tänusündmusel „Märkan eeskuju“ esitatud era- ja juriidilisi isikuid.
Esita eeskuju hiljemalt 20. oktoobriks 2023, täites ankeet eeskujuliikumise kodulehel www.valgeohupall.ee või saates vastav ankeet (leitav kodulehelt) e-postiaadressile eeskuju@valgeohupall.ee.
Eeskujuliikumise juhtrühm valib kõikide üleskutse “Minu eeskuju” raames esitatud kandidaatide seast välja 11 era- ja/või juriidilist isikut ning ühe noore kuni 20a eeskuju.
Aasta eeskujuks saab esitada, organisatsioone, perekondi ja eraisikuid vanuses alates 21a:

kes on oma tegevusega eeskujuks tervema ja turvalisema elukeskkonna loomisel;
kelle eestvedamisel on tekkinud uus algatus, mis suurendab kogukonna- ja turvatunnet;
kes on oma eeskujuga kaasanud tegutsema teisi inimesi ja organisatsioone, toetades sellega väärtuspõhiste otsuste tegemist;
kes on oma eeskujuliku tegevuse ja algatustega positiivselt mõjutanud avalikku arvamust;
kes on silma paistnud tervema ja turvalisema tuleviku kujundamisega seotud teemade nähtaval hoidmisel ühiskonnas.

Aasta nooreks eeskujukus saab esitada eraisikuid vanuses kuni 20a:

kelle teo või töö tulemusel on tekkinud uus algatus, mis suurendab teiste inimeste heaolu;
kes on oma eeskujuga kaasanud tegutsema teisi lapsi ja/või täiskasvanuid, muutes sellega positiivselt teiste inimeste elu.

Allikas ja esitamine: https://valgeohupall.ee/2023/09/25/minu-eeskuju-2023/

Projektikonkurss “Ideepuhur”
2023-09-17
Projektikonkursi „Ideepuhur“ eesmärk on toetada noorte omaalgatust ning ettevõtlikkust pakkudes neile võimalusi ühiskondlike ja sotsiaalsete kitsaskohtade lahendamiseks. Noorte poolt algatatavate tegevuste fookuses on kohaliku kogukonna edendamisega seotud ideed, mis toetavad erinevate pädevuste arendamist mitteformaalses õpikeskkonnas.
Konkursi fookusteemad on:

noorte vaimne tervis,
kultuuridevaheline suhtlemine ja kogukondade vaheline lõimumine (sh eestikeelsele haridusele ülemineku toetamine),
loodus- ja tehnoloogia valdkondade teadmiste ja oskuste arendamine,
rohepöörde ja keskkonnahoiu võimalused kohalikul tasandil.

Esita oma idee SIIN!
Lisainfo ja allikas: https://ank.ee/ideepuhur/

Maailmakoristuspäev
2023-09-16
TULE MAAILMAKORISTUSPÄEVAL 16. SEPTEMBRIL KORISTAMA
Kui sulle on hakanud juba tunduma, et Eestimaa on puhtaks saanud, siis päris nii see siiski pole – Eestis on vee palju prügistatud paiku ja loodust. Eriti rohkesti leidub meil väikeprügi ja suitsukonisid, aga ka muid pakendeid ja plastesemeid. Maailmakoristuspäeva eesmärk tänavu suvel ja sügisel on juhtida veelgi enam tähelepanu Läänemere tervislikule seisundile ning tõsta inimeste teadlikkust sellest, et tegemist on ühe saastunuma merega maailmas. Samuti kutsume inimesi üles märkama prügiprobleemi kalmistutel – ühekordne plastist kalmuküünal muutub kalli inimese haual loetud tundidega prügiks. Mida rohkem ühekordseid küünlatopse korraga hauale viia, seda suurem hulk prügi kalmul pärast ka vedeleb.
Nii et läheme talgutele üheskoos – klassi, töökaaslaste, pere või sõpradega! Valime koristuspaigaks meile armsad rannad, metsad, pargid, veekogud, kalmistud ja linnatänavad ning korjame üles kõik, mis loodusesse ei kuulu.
Lisainfo ja registreerumine: https://maailmakoristus.ee/

Õpilasleiutajate riiklik konkurss
2023-09-15
Õpilasleiutajate riikliku konkursi eesmärk on väärtustada teadus- ja arendustegevust ning innovatsiooni õpilaskonnas, stimuleerida õpilaste aktiivsust teadus- ja arendustegevuse ning innovatsiooni alal ning avaldada tunnustust väljapaistvaid tulemusi saavutanud õpilastele ja õpilaskollektiividele, nende juhendajatele ja õpetajatele ning koolidele.
Vaata konkursil osalemise tingimusi siit.
Konkurssi tutvustava plakati saad välja printida siit (A3 formaat), plakat A4 suuruses, plakat vene keeles A3 ja A4-RU.
Meedia reklaam 1920×1080 koolide ekraanidele

Konkursi korraldamise õiguslik alus

2023. aasta õpilasleiutajate riikliku konkursi väljakuulutamise käskkiri 1.1-2/23/194
Õpilasleiutajate riikliku konkursi läbiviimise tingimused ja kord. Haridus- ja teadusministri määrus, vastu võetud 18.06.2010, nr 30.

Konkursi preemiafond on 32 350 eurot.

Vaimse tervise kuu 2023: OLEN SULLE OLEMAS
2023-09-12 08:00 - 17:00 (Europe/Helsinki)
Rahvusvahelist vaimse tervise kuud tähistatakse igal aastal oktoobris ning sel aastal rakendame teaduse õppetunnid praktikateks! Tuginedes “Eesti inimarengu aruanne 2023: Vaimne tervis ja heaolu” märkamistele ja soovitustele, kutsume inimesi looma võimalusi oma kogukondade kasvatamiseks ja tugevdamiseks.
Üks EIA 2023 kandvaid mõtteid on, et meie vaimne tervis ja kogu ühiskonna valmisolek kriisideks sõltub meie sotsiaalsest ja emotsionaalsest turvatundest ning seotusest kogukonnaga. Kui kuuluvus- ja turvatunne väheneb või kaob, siis väheneb ka vaimne heaolu ning suureneb risk vaimse tervise probleemide tekkeks.
Niisiis on igaühel meist võimalus panustada oma kogukonna vaimsesse tervisesse – olles kaaslastele olemas – ning seesugused kogukonnad hoiavad ka meie enda vaimset tervist.
Lisainfo ja registreerumine: https://www.vaimsetervisekuu.ee/

Noorteüritus "HOMME TAHAN HINGATA"
2023-09-07 14:00 - 17:30 (Europe/Helsinki)
Noorte keskkonnaühisus ja Tallinn – Euroopa roheline pealinn 2023 kutsuvad puhta õhu päeva raames 𝐧𝐨𝐨𝐫𝐭𝐞𝐥𝐞 𝐬𝐮𝐮𝐧𝐚𝐭𝐮𝐝 𝐤𝐞𝐬𝐤𝐤𝐨𝐧𝐧𝐚𝐭𝐞𝐞𝐦𝐚𝐥𝐢𝐬𝐞𝐥𝐞 𝐮̈𝐫𝐢𝐭𝐮𝐬𝐞𝐥𝐞 Viru Keskuses.

Ürituse avame paneelaruteluga “𝐊𝐚𝐬 𝐫𝐨𝐡𝐞𝐩𝐨̈𝐨̈𝐫𝐞 𝐤𝐚𝐧𝐧𝐚𝐭𝐚𝐛 𝐭𝐮𝐫𝐛𝐮𝐥𝐞𝐧𝐭𝐬𝐢?”.
Peale paneelarutelu toimuvad 𝐯𝐞𝐬𝐭𝐥𝐮𝐬𝐫𝐢𝐧𝐠𝐢𝐝 teemadel 𝐭𝐚𝐫𝐛𝐢𝐦𝐢𝐧𝐞, 𝐢𝐧𝐯𝐞𝐬𝐭𝐞𝐞𝐫𝐢𝐦𝐢𝐧𝐞, 𝐥𝐢𝐧𝐧𝐚𝐩𝐥𝐚𝐧𝐞𝐞𝐫𝐢𝐧𝐠, 𝐦𝐞𝐭𝐬𝐚𝐧𝐝𝐮𝐬, 𝐭𝐫𝐚𝐧𝐬𝐩𝐨𝐫𝐭 𝐣𝐚 𝐭𝐨𝐢𝐭.
Lisaks vestlusringidele on võimalus ka Telia abiga oma 𝐝𝐢𝐠𝐢𝐩𝐫𝐮̈𝐠𝐢 𝐯𝐚̈𝐡𝐞𝐧𝐝𝐚𝐝𝐚 ning 𝐑𝐨𝐡𝐞𝐤𝐨𝐦𝐩𝐚𝐬𝐬𝐢 𝐤𝐚𝐬𝐮𝐭𝐚𝐝𝐚.
Registreeri end siin: https://forms.gle/AP2H1wBHEX2DhVYE9

TLÜ avaaktus ja hooviMELU
2023-08-31 14:00 - 17:00 (Europe/Helsinki)
Tallinna Ülikool õppeaasta pidulik ja meeleolukas avamine toimub 31. augustil ülikooli sisehoovis. Päev algab akadeemilise avaaktusega kell 14.00, kus ülikooliperet tervitab rektor professor 𝐓𝐨̃𝐧𝐮 𝐕𝐢𝐢𝐤..

Pärast seda jätkub sisehoovis lõbus melu, kus seavad end sisse meie üliõpilasorganisatsioonid ning meeleolu kruvib üles ansambel 𝐓𝐫𝐚𝐟𝐟𝐢𝐜.

Muusikaliste tantsu numbritega rõõmustavad meid TLÜ tantsutüdrukud ning süüa pakuvad mitmed toiduautod.

Osalema on oodatud kogu ülikoolipere! Aeg on kohtuda nii uute kui ka juba tuttavate kolleegide ja kursusekaaslastega ning panna end üheskoos valmis uueks õppeaastaks.

NORF'23
2023-08-26 16:00 - 22:00 (Europe/Helsinki) | Tartu maantee 22, 41101 Iisaku, Ida-Viru maakond
NORF ehk Noorte Oma Räpifestival annab võimaluse noortele räpihuvilistele oma loomingu tutvustamiseks ja koos suurte artistidega päris festivali laval ülesastumiseks. Festival toimub Iisaku laululaval.
Sellel aastal astub festivalilavale koguni 18 erinevat artisti/kollektiivi. Noorte ja ägedate artistide kõrval eisnevad ja inspireerivad noori sellised tuntud artistid nagu Säm, Maian, Pluuto ja Kaw.
NORF-i eesmärk on kasvada Baltikumi suurimaks noorte räpifestivaliks.

Arvamusfestival 2023: noorte ala
2023-08-11 12:00 - 2023-08-12 20:00 (Europe/Helsinki)
Paide Gümnaasiumi Vargamäe (parkla ja trepistik) hõivavad seekord noored ja noortemeelsed, et arutleda õpilaste poolt välja pakutud ja nende jaoks aktuaalsetel teemadel

Noorte ala kava
REEDE, 11. august
12:00 Sa oled, mida kannad! (Rapla Gümnaasium)
14:00 Sotsiaalmeedia (positiivne) mõju. (Paide Gümnaasium)
16:00 Kuidas õppida õppima AI-ga? (Saaremaa Gümnaasium)
18:00 Kuidas tuua noorte mõtted ekraanile? (Paide Gümnaasium ja filmifestival Horisont)
Laupäev, 12. august
12:00 Miks kool kustutab mu loovust? (Kunstikoolide Liit)
14:00 Kuidas noori päriselt julgelt suhtlema saada? (Paide Gümnaasium ja noorteühing TORE)
16:00 Rahvusvahelised võimalused noortele kui enesearengu vorm ( Erasmus+ ja Euroopa Solidaarsuskorpuse Agentuur)
Lisaks aruteludele toimuvad samaaegselt põnevad töötoad:
Keha sotsiaalmeedia kõverpeeglis
Sinu sotsiaalmeedia- sinu reeglid
Häkkerite lahing
Meediamängude loomine lastele
Konspiroloogia MM
Faktikontroll päästab elusid

Lisaks kõigele saab aega sisustada lauamänge mängides ja külastada FERKLE kohvikut
Täpsema info leiad Arvamusfestivali veebilehelt: www.arvamusfestival.ee

Rahvusvaheline noortepäev #proovimidagiuut
2023-08-01 - 2023-08-12
Noorteinfoportaal Teeviit kutsub noori, noorte- ja haridusasutusi ning spetsialiste võtma aktiivselt osa rahvusvahelise noortepäeva tähistamisest! Sel aastal oleme sidunud päeva teema käesoleva Liikumisaastaga ning kutsume kõiki proovima midagi uut!
Üleskutse eesmärk on julgustada noori liikuma ja avastama uusi tervist edendavaid tegevusi ning alasid, et tunda rõõmu igapäevasest liikumisest. Nii mõnegi noore jaoks seostub liikumine ja sport eeskätt profitasemel treeningu või võistlusega, kuid see ei pea nii olema! Igasugune liikumine, tervisesport ning tegevused värskes õhus toetavad füüsilist ja vaimset tervist.
Üleskutse periood on 01.-12.08.2023.
Täpsem info avaldatakse peagi noorteinfoportaalis Teeviit.

12. august tähistatakse kogu maailmas rahvusvahelist noortepäeva, mille eesmärgiks on pöörata ühiskonnas tähelepanu noorte vajadustele ja võimalustele.
Noortepäeva on tähistatud alates 1991. aastast ning selle eestvedaja on UNESCO (Ühinenud Rahvaste Hariduse, Teaduse ja Kultuuri Organisatsioon), mis töötab ÜRO (Ühinenud Rahvaste Organisatsioon).

Kandideerimine noorteinfoportaal Teeviit vabatahtlikuks
2023-07-13 00:00 - 2023-08-06 23:59 (Europe/Helsinki)
Hei noor! Tule noorteinfoportaal Teeviit vabatahtlikuks!
Sind huvitab kirjutamine, sisuloome või hoopiski sotsiaalmeedia ja kampaaniate korraldamine? Sul on lennukad ideed ja oled aktiivne tegutseja?
Kui jah, oled oodatud kandideerima noorteinfoportaali Teeviit vabatahtlikuks!
Vabatahtlikuna aitad kaasa üleriigilise noorteinfokanali arendamisse ja toetad Eesti noorte teadlikkust erinevatest valdkondadest nagu vaimne tervis, meediapädevus, rahatarkus, töötamine, keskkond, kodanikuaktiivsus, turvalisus ja mitmed muud noortele olulised teemad. Samuti omandad uusi kogemusi, oskusi ja saad tuttavaks noortega üle Eesti. Teeviit vabatahtlikuna saad hea täienduse oma CV-le, kasulikud kontaktid, praktikakoha või alustad unistuste teekonda karjääriredelil!
Kandideerimine on avatud 13. juuli kuni 06. august 2023.
Täida sooviavaldus siin: https://www.teeviit.ee/tule-noorteinfoportaal-teeviit-vabatahtlikuks/

Baltic Pride konverents "Kväärikas keskkond, turvalisem Eesti"
2023-06-09 09:30 - 17:00 (Europe/Helsinki) | Telia peakontor, Mustamäe tee 3, Tallinn, 15033, Eesti
9. juunil kell 10.30 leiab Telia peakontoris aset Baltic Pride 2023 konverents “Kväärikas keskkond, turvalisem Eesti!”.
Sündmuse raames vastatakse paljudele põletavatele küsimustele nagu:kuidas luua turvalist keskkonda; kuidas õpilastega LGBT+ teemadel rääkida; miks seksuaalne ja sooline identiteet tööandjat huvitama peaks jne.
Konverentsi üheks põhifookuseks on võrdne kohtlemine koolisüsteemis. Püüame välja selgitada, kuidas LGBT+ õpetajaid ja õpilasi kõige paremal viisil toetada ning neile turvalist keskkonda luua. Lisaks käsitleme erinevaid päevakajalisi teemasid nagu intersektsionaalsus, sooline identiteet töökeskkonnas ja teadlik seksuaalne nõusolek.
Kohapeal on võimalik anonüümseid küsimusi esitada – nii saavad vastuse ka need teemad, mida avalikult lahata ei julgeta. Konverentsil võtavad teiste seas sõna ja jagavad vastuseid soolise võrdõiguslikkuse ja võrdse kohtlemise volinik Christian Veske, Eesti Inimõiguste Keskuse mitmekesisuse ja kaasatuse valdkonna juht Helen Talalaev, Eesti LGBT Ühingu koolitusjuht Kristel Rannaääre ja huvikaitsejuht Aili Kala, Telia ja Swedbanki esindajad, Brüsseli Euroopa Kooli õpilased jpt. Sündmus on mõeldud igas vanuses huvilistele.
Baltic Pride on alates 2009. aastast toimuv iga-aastane Baltimaade LGBT+ kogukonna ja sõprade festival, mis jõuab üle 6 aasta taas Tallinnasse. Festival saab alguse 6. juunil ja kestab kuus päeva, tuues huvilisteni erinevad töötoad ning kaasahaaravad tegevused. Sel korral toimub festival solidaarsuse ja intersektsionaalsuse tähe all, mis tähendab, et LGBT+ kogukond ei ole Pride’il üksi.
Lisainfo Baltic Pride kodulehel: https://www.balticpride.ee/ ja Facebookis: https://www.facebook.com/BalticPride/
Allikas: https://vikervaade.ee/baltic-pride-2023-konverents-toob-vastused-paljudele-paevakohastele-lgbt-teemadele/

Noore Õpetlase stipendiumi veebiseminar
2023-06-08 15:00 - 16:00 (Europe/Helsinki) | Veebis
Tule veebiseminarile ja saa vastused oma välismaal õppimise ja Noore Õpetlase stipendiumi taotlemisega seotud küsimustele.
Kui keeruline on stipendiumi taotlemine? Kui palju abi stipendiumist tegelikult oli? Miks minna välismaale õppima kohe peale keskkooli? Millega peaks seejuures arvestama? Kas plaanid peale keskhariduse omandamist välismaale õppima minna, aga elamise, majandamise ja üleüldse hakkama saamise kohta on nii palju küsimusi, et ei tea kust alustada? Võibolla on Sul juba asjast päris hea arusaam, aga tahaksid nõu kelleltki, kes selle teekonna juba ette on võtnud.
Sinu küsimustele vastavad varasemad stipendiaadid ja Harno spetsialistid. Tule osale NÕSi infotunnis, kus NÕSi stipendiaadid räägivad NÕSist ja välismaal õppimisest ning vastavad Sinu küsimustele!
Veebiseminari eesmärk on innustada kandideerima Noore Õpetlase stipendiumile ning aidata praeguseid ja tulevasi koolilõpetajaid, kellel on küsimusi välismaal õppimise kohta.
Veebiseminar toimub Microsoft Teams`is 8. juunil kell 15:00. Kui Sulle see aeg ei sobi, saad hiljem infotundi järele vaadata.
Küsimustele vastavad:
Liis Uulman (Haridus-ja Noorteameti stipendiumi spetsialist)
Kert Pütsepp (2011, University of Cambridge) ja teised NÕSi vilistlased.
NÕS on Eesti ettevõtjate, Haridus- ja Teadusministeeriumi ning Haridus- ja Noorteameti koostöös loodud stipendiumiprogramm, mille eesmärgiks on toetada Eestist pärit andekate keskharidusega noorte kõrghariduse tasemel õpinguid tunnustatud väliskõrgkooli bakalaureuseõppes. Stipendium makstakse ühekordse stardirahana 5000 eurot.
Lisainfot stipendiumi kohta leiad https://harno.ee/noore-opetlase-stipendium

Noore õpetlase stipendium
2023-06-01 - 2023-07-01 | Veebis
Alates 1. juunist on võimalik taotleda noore õpetlase stipendiumi õpinguteks välisriigi kõrgkooli bakalaureuseõppes. Taotlusi on võimalik esitada 1. juulini ning stardiraha õpingute alustamiseks on 5000 eurot.
Noore õpetlase stipendiumi näol on tegemist Eesti ettevõtjate, Haridus- ja Teadusministeeriumi ning Haridus- ja Noorteameti koostöös väljaantava stipendiumiga, mille eesmärk on toetada Eestist pärit andekate keskharidusega noorte bakalaureuseõpinguid tunnustatud välisriigi kõrgkoolides.
„Sel aastal antakse stipendiumit välja juba 20. korda ning nende aastate jooksul on oma unistusi saanud täide viia 249 noort. Meil on väga hea meel näha nende noorte kõrget lendu ning et enamus neist on tulnud omandatud teadmiste ja oskustega tagasi kodumaale. Stipendiumi eesmärk on toetada noori erinevatest Eesti piirkondadest ja koolidest, mistõttu julgustan kandideerima noori üle Eesti,“ sõnas stipendiumi algataja ja nõukogu esimees Tõnu Pekk.
Stipendiaatide valimisel hinnatakse nii õpitulemusi, ühiskondlikku aktiivsust kui ka motivatsiooni välismaal õppida ja omandatud tarkusi peale kraadi omandamist Eestis rakendada. Taotlusi saab esitada kuni 1. juulini. Stipendiaadid tehakse teatavaks juulis ning stipendiumid antakse üle augustis.
Haridus- ja Noorteameti stipendiumite ja toetuste büroo juht Carmen Raudsepp sõnas, et igal aastal valib noore õpetlase stipendiumi nõukogu välja kuni kakskümmend abiturienti, kelle haridusteed maailma erinevates ülikoolides toetatakse.
„Esimest korda anti stipendium välja 2004. aastal ning tol korral anti stipendium kuuele noorele. Nende aastate jooksul on olnud kõige populaarsem sihtriik seniste stipendiaatide seas Ühendkuningriigid, aga menukad on ka näiteks Ameerika Ühendriikide ja Hollandi kõrgkoolid,“ rääkis Raudsepp.
Alates 2015. aastast on igal aastal välja antud ligi 20 stipendiumi, kuid lõplik stipendiumi saajate arv kujuneb vastavalt programmi eelarvele.
Stipendiumi taotlemine toimub elektroonilises taotlussüsteemis https://toetused.kul.ee/et/login.
Lisainfot stipendiumi ja täpsemate taotlustingimuste kohta leiab haridus- ja noorteameti kodulehelt www.harno.ee/noore-opetlase-stipendium.
Taotlusvooru tutvustav veebiseminar toimub 8. juunil.

Kontaktid:
Carmen Raudsepp, haridus- ja noorteamet stipendiumite ja toetuste büroo juht, carmen.raudsepp@harno.ee
Kaili Uusmaa, haridus- ja noorteameti kommunikatsioonijuht, kaili.uusmaa@harno.ee, 5087370

GIF-konkurss 2023
2023-06-01 | Veebis
Mai on keskkonnakuu ja tänavusel liikumisaastal keskendub rahvusraamatukogu GIF-konkurss liikumise ja looduskeskkonna ilu tähtsuse esiletoomisele.
Sa võid luua GIFe, animatsioone või kollaaže, mis kujutavad Eesti looduse ilu, looduses liikumist või keskkonnaprobleeme. Ole loominguline ja näita, mida loodus ja liikumine sinu jaoks tähendab!
Loome koos midagi erilist, mis tõstab esile looduse mitmekesisust ning samal ajal turgutab tervist ja heaolu. Keskendume sellele, kuidas loodus ja liikumine mõjutavad meie vaimset tervist, pilt ja sõna innustavad keskkonda hoidma ning looduse ilu säilitama.
Konkurss toimub kolmes vanuseastmes (algkool, põhikool, gümnaasium) ning töid saab esitada 1. juunini 2023.
Loe rohkem siit.

Debatile "Meie noored 2027"
2023-05-25 15:00 - 16:30 (Europe/Helsinki) | Tallinna Tervishoiu Kõrgkool, Kännu 67, Tallinn, Harjumaa, 11441, Eesti
25.05 kell 15:00-16:30 toimub rahvatervise teemaline poliitiline debatt “MEIE NOORED 2027”.
Debatti korraldavad Tervisedenduse õppekava esimese kursuse üliõpilased õppeaine Tervisemõjurid raames.
Debati fookuses on meie noorte vaimne tervis. Debatt toimub Tallinna Tervishoiu Kõrgkooli aulas, Kännu 67.
Tule kuulama, kaasa mõtlema ning kohaloluga toetama korraldaja meeskonda!
Eelnevalt on vaja registreerida ning seda saab teha siin —>🟢
Aitäh, et registreerisid!
👉 Debateerima tulevad:
Liina Kersna (Reformierakond)
Hendrik Johannes Terras (Eesti 200)
Tuula Raidna (Rohelised)
Lea Danilson-Järg (Isamaa)
Heidi Kaldlaur (Parempoolsed)
Natalie Mets (Sotsiaaldemokraadid)
Ott Oja (Eesti Vaimse Tervise ja Heaolu Koalitsiooni tegevjuht)
Grete Arro (haridus- ja keskkonnapsühholoog, Tallinna Ülikooli Haridusteaduste Instituudi teadur, Haridus- ja Teadusministeeriumi nõunik)
🕒 Debati ajakava:
14.30-15.00 KOGUNEMINE
15.00 -15.10 TERVITUSSÕNAD, DEBATI AVAMINE
15.10-16.10 DEBATT
16.10-16.30 DEBATI KOKKUVÕTE
Kontakt:
Linda Vaher-Kõrge
õppejõud-õpetaja
Tervisedenduse õppekava
Tervishariduse keskus
Tallinna Tervishoiu Kõrgkool
linda.vaher-korge@ttk.ee

Kadrioru kunstimuuseum kutsub: „Liigirikas Kadriorg“
2023-05-24 00:00 - 2023-05-26 00:00 (Europe/Helsinki)
Kadrioru kunstimuuseum kutsub 6‒19-aastasi lapsi ja noori osalema maalikonkursil „Liigirikas Kadriorg“.
Konkursi teema on saanud innustust looduslikult mitmekesisest Kadrioru pargist.
Soovime suunata tähelepanu meid ümbritsevale looduskeskkonnale ning kutsume üles märkama looma- ja taimeliike Kadriorus. Konkurss on osa „Suurest maalilaupäevast“, mida Kadrioru kunstimuuseum korraldab igal aastal maikuu viimasel laupäeval.
Veel jõuad oma töö esitada! Tähtaeg 26. mai 2023.
ROHKEM INFOT SIIT.

MUBA ballett – käib uute õpilaste vastuvõtt 2023/2024 õppeaastaks!
2023-05-23 08:00 - 2023-05-28 17:00 (Europe/Helsinki)
Tallinna Muusika- ja Balletikoolis ehk MUBAs saab suurepärane üldharidus kokku maailmatasemel muusika- ja tantsuharidusega.
MUBA õppetöö toimub põhikooli riikliku õppekava järgi, ent lisaks tegelevad õpilased süvendatud muusika- ja balletiõppega. Peale põhikooli lõppu on võimalik balletiõpinguid jätkata kutseõppes.
Balleti eriala katsetele oodatakse kõiki tantsuhuvilisi poisse ja tüdrukuid peale 4. klassi lõpetamist.
9. klassi lõpetanutele toimub vastuvõtt eelneva erialase ettevalmistusega õpilastele.
26. mai – avalduste esitamise lõpptähtaeg
27.-28. mai – balleti suuna vastuvõtukatsed
Sisseastumise video siin: https://www.youtube.com/watch?v=gr23YNzffwk
MUBA tantsuõppes saab omandada balleti eriala.
Ballett – see on ilu, see on hea rüht ja tugev keha, loominguline vaim ja ülim distsiplineeritus.
MUBA eesmärk on anda noortele igakülgset haridust, et kooli lõpetaja oleks tark ja konkurentsivõimeline nii oma erialal kui ka elus üldisemalt.
Õppetöö ja kool toimib Eesti uusimais ja kaasaegsemas koolimajas, mis vastab maailmatasemel tingimusele. Kooli lava ja saalid, kostüümiosakond ja jumestus võimaldavad juba koolihoones anda täiemahulisi etendusi, harjutada noori avalike esinemistega ning esitada publikule nii klassikalist kui ka originaalrepertuaari. Oluline rõhuasetus on õpilaste omaloomingul – loomingulisel protsessil. Toimub tihe koostöö klassikalise ja rütmimuusika õpilastega nii plaanipärases õppetöös kui ka ühistes loomingulistes projektides ning tehakse tihedat koostööd Eesti Rahvusballetiga, mille lavastustes noored kaasa teevad.
MUBA balletiõppekava sisaldab treeningsüsteeme, nagu klassikaline ja kaasaegne ballett, näitlejameisterlikkus, ajalooline, karakter- ja paaristants.
Lisaks igapäevasele õppetööle on õpilastel võimalus osaleda ka rahvusvahelises õpirändes Erasmus+, mille raames saab paktiseerida ja õppida välismaistes õppeasutustes.
MUBAs õpetavad ja juhendavat balletiõpet Eesti parimad ja maailmatasemel õppejõud. Balletiosakonna õppejuht on tunnustatud priimabaleriin Kaie Kõrb ning loovjuht rahvusvahelisel tasemel tunnustatud tantsija ja lavastaja Teet Kask.

Avalduste esitamine toimub SAIS keskkonnas.
Lingid ja vastuvõtunõuded leiab kooli kodulehelt: https://muba.edu.ee/erialad/ballett-2/
Sisseastumise kohta infot saab ka: vastuvott@muba.edu.ee +372 5697 7075

Muuseumiöö "Öös on liikumist"
2023-05-20 18:00 - 23:00 (Europe/Helsinki)
Muuseumiöö on üks kord aastas, laupäevasel maiõhtul toimuv kultuurisündmus, mille raames avavad oma uksed kümned muuseumid ja mäluasutused üle Eesti.
Muuseumiööl osalevad muuseumid, mäluasutused ja külastuspaigad on avatud kell 18–23.
Muuseumiööl on programmis osalevatesse muuseumidesse, mäluasutustesse ja külastuspaikadesse sissepääs 1 euro.
Muuseumiöö kannab seekord pealkirja „Öös on liikumist“. Teema on seotud eelkõige 2023. aasta riikliku liikumise teema-aastaga, mis keskendub tervislikele eluviisidele ja liikumisharrastusele. Muuseumiöö teema valisid muuseumitöötajad üle Eesti. Tänavuse teema kohta saab rohkem muuseumioo.ee

Tekstide kirjutamise ABC
2023-05-17 14:00 - 15:30 (Europe/Helsinki) | Veebis
Vabaühenduste kommunikatsioonijuhid ja teised, kes erinevaid tekste kirjutavad, on oodatud kaheosalisele veebiseminarile Tekstide kirjutamise ABC.
Tekstide kirjutamine on õpitav. Paljude turundus- ja kommunikatsioonitekstide kirjutamiseks on kindlad reeglid. Kui sa neid printsiipe tead, on sul palju lihtsam tekste kokku panna.
Seminarid viib läbi Triin Nõu.
Osalemiseks pane end kirja siin: https://forms.gle/YVrCanr3q5ofBf2C6.
Veebiseminari lingi saadame registreerunutele meilile.
Osalemine on tasuta ja samast organisatsioonist võib osaleda mitu inimest.

Noorum 2023
2023-05-17 10:00 - 2023-05-18 17:00 (Europe/Helsinki) | TalTech Innovatsioonikeskus Mekotry, Raja 15, Tallinn, Eesti
🙋‍♂️Hea noortevaldkonnas tegutseja, panustaja, sõber ja noor!
Broneeri oma kalendris kuupäevad 17.-18. mai 2023, et kaasa rääkida VII Noortevaldkonna foorumil “Noorum 2023” ning anda panus noorte ja noortevaldkonna tulevikku!
Noorum on pika ajalooga suursündmus, mis on oluline osa valdkonna strateegilisest planeerimisest. Tegemist on kaasarääkimise, -mõtlemise ning noori mõjutavate teemade nügimise platvormiga.
Tänavu aastal on fookuses muutuste juhtimine ja vaade tulevikku, mida käsitleme läbi nelja aspekti – muutused keskkonnas, noortevaldkonnas, töötajaskonnas ja noortes.
Noorum 2023 eesmärk on koguda valdkonna töötajatelt, noortepoliitika kujundajatelt, uurijatelt ja praktikutelt sisendit, leidmaks ühist laiapõhjalist arusaama noortevaldkonnaga seotud väljakutsete ja eesmärkide osas.
Ürituse programmiga saab tutvuda ja üritusele registreeruda aprilli keskel.
Üritus on tasuta. Soovi korral on tagatud majutus hotellis Radisson Blu Olümpia Hotel.
Ürituse esimese päeva paneelarutelu, ekspert-esinejat ja uuringu “Noortevaldkonna töötajaskonna töötingimused: hetkeseis ja väljakutsed” tulemuste tutvustust saab jälgida ka otseülekande vahendusel.
🍀Noorum on keskkonnasõbralik üritus – pakutav toit on peamiselt taimsetest komponentidest, trükitud materjale kasutame minimaalselt ja kasutame taaskasutust võimaldavaid lahendusi. 🍀
Lisainfo:
noorum@harno.ee
www.harno.ee/noorum

Tegevusi rahastatakse haridus- ja teadusministri kinnitatud ning Haridus- ja Noorteameti poolt elluviidava Euroopa Sotsiaalfondist kaasrahastatud programmi „Tõrjutusriskis noorte kaasamine ja noorte tööhõivevalmiduse parandamine“ raames.

Euroopa päeva rohefest ja kontsert
2023-05-09 15:00 - 21:00 (Europe/Helsinki)
9. mail on Euroopa päev. Tähistame seda üheskoos Rohefesti ja suurejoonelise kontserdiga Vabaduse väljakul!
Tegevustest põhjalikumalt saad lugeda siit http://www.euroopapaev.ee/

Päevakava:
12.00-17.00 orienteerumismäng kooliklassidele
15.00-18.00 Elurikkusele pühendatud Rohefest
Tule vaheta oma toataimi Botaanikaaia taimevahetuspunktis ja osale erinevates roheteemade töötubades. Külastajaid ootavad ka ELi saatkonnad ja Eesti asutused. Liikuvuse alal saad katsetada kestlikke liikumisvahendeid. Lapsi ootab vallatu Prügihunt ja Euroopa rohelise pealinna maskott Kimmu.
18.00-21.00 Euroopa päeva kontsert

𝐊𝐨𝐧𝐭𝐬𝐞𝐫𝐝𝐢𝐥 𝐞𝐬𝐢𝐧𝐞𝐯𝐚𝐝:
Stefan
Tanel Padar
2022. aasta Eurovisioni lauluvõistluse võitja Kalush Orchestra

Üritus on kõigile 𝐭𝐚𝐬𝐮𝐭𝐚.

Korraldajad: Välisministeerium, Riigi Tugiteenuste Keskus, Euroopa Komisjoni esindus Eestis, Euroopa Parlamendi büroo Eestis ja Tallinn – Euroopa roheline pealinn 2023. Üritust kaasrahastab Euroopa Liit.

Allikas: https://fb.me/e/1fbNESyZm

Kunstikonkurss: MINU KLAAS 2023
2023-05-08 | Veebis
Kehtna Kunstide Kool kuulutas välja üle-Eestilise kunstikonkursi “MINU KLAAS 2023”.
Konkursi eesmärgid:
● Väärtustada ja tutvustada klaasikunsti kui kunstiharu, tema ilu ja võimalusi
● Innustada ja tunnustada Eesti noori kunstihuvilisi oma ideid teostama ja kunstiga tegelema.
Loe lisa ja allikas: https://www.kunstidekool.ee/.

Kandideeri rahvusvahelisse kommunikatsiooni töörühma
2023-05-03 00:00 - 2023-05-21 00:00 (Europe/Helsinki)
Euroopa noorteinfo ja nõustamise agentuur ERYICA kutsub noori osalema rahvusvahelises kommunikatsiooniteemalises töörühmas. Kandideerimine on avatud kuni 21. mai 2023, töökeel on inglise keel ja töörühmas on võimalus osaleda 3-5 noorel Euroopast. Kandideerimise eelduseks on, et tunned huvi kommunikatsiooni ja turunduse teemade vastu, oled esimest korda EU valimisteks (toimuvad mai 2024) valimisealine.
Töörühm kutsutakse kokku “Eu inForm” ehk Euroopa Parlamendi valimiste teemalise projekti raames ning töörühma eesmärk on aidata kaasa kommunikatsioonitegevuste planeerimisse ja elluviimisesse.
Registreeruda saab kuni 21.05.2023 siin (inglise keeles).
Loe lisa siit (inglise keeles).

Allikas: https://www.eryica.org/news/euinform-comms-taskforce.

Õpilaste teadusfestival 2023
2023-04-11 11:00 - 2023-04-12 15:00 (Europe/Helsinki) | Eesti Rahva Muuseum, Muuseumi tee 2, Tartu, Tartu, 60532, Eesti
Õpilaste teadusfestival on kevaditi toimuv suursündmus, millega tähistame teadust ja noori teaduses. Festival toimub Eesti Rahva Muuseumis 11.-12. aprillil 2023. Festivali raames leiab aset ka Õpilaste teadustööde riikliku konkursi II voor ning parimate tööde posterettekannetega on võimalik tutvuda kõikidel festivali külastajatel.
Lisaks on võimalus kahe päeva jooksul osa võtta põnevatest töötubadest ning kuulata inspireerivaid ettekandeid. Festival on ka hea viis õpilastele tulevase uurimis- või loovtöö teema leidmiseks ja inspiratsiooni ammutamiseks. Õpilased, kellel on uurimistöö tegemine alles ees, saavad näha, mida ja kuidas teised õpilased uurinud on. Lisaks saab ülevaate erinevatest kasutatavatest meetoditest ja võimalustest töö tegemisest ülikoolide või teadusasutuste juures. Sarnaselt õpilastele jagub inspiratsiooni ka õpetajatele, keda julgustame kasutama enda klassiruumis põnevaid lahendusi ning miks mitte tegema koostöö kooliväliste organisatsioonidega.
Lisainfo:
Annely Allik
Tel: 730 0333
annely.allik@etag.ee
https://miks.ee/teadusfestival

Üle-eestiline virtuaalne töö- ja karjäärimess
2023-04-11 08:00 - 2023-04-14 23:30 (Europe/Helsinki)
Üle-eestiline virtuaalne töö- ja karjäärimess toimub 11.-14.aprillil aadressil www.toomess.ee

Leidke sobiv töö või eriala
Valmistuge meiega tööintervjuuks
Saage ideid ja nippe karjäärivalikuteks
Osalege kaasavates töötubades
Tutvuge kutse- ja kõrgkoolide õppimisvõimalustega üle Eesti

Mess on tasuta ja ilma eelneva registreerimiseta! Mess toimub virutaalkeskkonnas: https://onlineexpo.com/ee/too-ja-karjaarimess/.
Eelregistreerimine on vajalik vaid juhul, kui soovite osaleda mõnes töötoas või individuaalsel nõustamisel. Registreerida saab messikeskkonnas alates 4. aprillist.
Allikas: Eesti töötukassa veebileht

Küsimuste maraton KÜSIMUS24
2023-03-29 | Veebis
📣 29. märtsil 2023 korraldab statistikaamet suure küsimuste maratoni KÜSIMUS24, mille raames anname esimest korda huvilistele võimaluse küsida 24 tunni jooksul ükskõik mida andmete, andmeanalüüsi, andmetega seotud infotehnoloogia jms kohta.
Vastuseid hakkame sotsiaalmeedias ja kodulehel avaldama sama päeva hommikul.
Mõned näited:
▪️Mis kuus sünnib kõige rohkem lapsi?
▪️Kuidas teha nii, et kõik saaksid keskmisest kõrgemat palka?
▪️Miks on statistikaameti ja töötukassa avaldatud töötuse määr erinev?
Küsimusi on oodatud esitama kõik andme- ja statistikahuvilised sõltumata vanusest ja teadmistepagasist – ei ole vahet, kas tegemist on nn lihtsa küsimusega igapäevaelust, koolitöö lahenduse osa põrgatamisega või analüütiku küsimusega mõne statistikaameti arvutatava mõõdiku või üleüldise andmeanalüüsi lähenemise kohta.
Vastamiseks on ennast valmis seadnud peaaegu kogu statistikaameti töötajaskond: analüütikud, metoodikud ja teised töötajad, kellel on kõigi peale kokku palju eri oskusi ja teadmisi: vastava valdkonna näitajate arvutamine ja analüüsimine, projekti planeerimine, arvutusmudelite loomine, analüüsi- ja muude IT-programmide kasutamine (nt Oracle, RStudio) jne. Lisaks kaasame kolm suure õpetamis- ja selgitamiskogemusega partnerit Tartu Ülikoolist: Liina-Mai Toodingu, Mare Vähi (andmeanalüüs), Andero Uusbergi (mõjutamispsühholoogia).
Küsimused ja vastused avalikustatakse teemade kaupa statistikaameti kodulehel ning lähtuvalt mahust edastatakse pärast projekti lõppu ka vastutavate valdkondade ministeeriumidesse ja/või asutustesse.
🗓 Soovitame kalendris 29. märts üles märkida ja veidi juba valmistuda – mida teie tahaksite andmete/statistika kohta teada? See on suurepärane võimalus olla siiralt uudishimulik!
LISAINFO
▪ Liituge FB-sündmusega juba täna
▪ Jälgige maratonimelu 29.03 Instagramis 👉 www.instagram.com/eesti_statistika/
Ettevõtmist toetab Euroopa Liidu Sotsiaalfond. Statistikaameti partnerid on Haridus- ja Teadusministeerium, Haridus- ja Noorteamet, noorteportaal Teeviit.
#küsimus24 #statistikaamet #haridusjateadusministeerium #harno #teeviit

Noorteinfoportaal Teeviit 5: Kas võidab see, kellel on kõige rohkem infot?
2023-03-28 11:00 - 16:00 UTC | Apollo Kino Ülemiste, Suur-Sõjamäe 4, Tallinn, Eesti
Noorteinfokonverents noortevaldkonna töötajatele, õpetajatele, huvijuhtidele, treeneritele ja teistele noorsootöö spetsialistidele. Otsime sündmusel lahendusi, kuidas panna noorteinfo noortele arusaadavasse keelde. Tähistame noorteinfoportaali Teeviit sünnipäeva ja tõstame teadlikkust noorteinfo tööst, pakkudes Teeviit partneritele ja noorsootöötajatele toredaid äratundmisi eri valdkondadest.
Päevakava
11.00-12.00 Saabumine, brunch
12.00-12.15 Konverentsi avamine
12.15-13.30 TeeviitTALK ettekanded
13.30-13.45 Liikumispaus
13.45-14.45 TeeviitTALK ettekanded
14.45-15.15 Kohvipaus ja tort
15.15-15.45 Töötoad
15.45-16.00 Konverentsi lõpetamine

Sündmust modereerib Franz Malmsten

Vaata lisainfot ja registreeru: www.teeviit.ee/konverents

Rahatarkuse konkurss "Mis on Sinu arvates rahatarkus?"
2023-03-21 - 2023-03-28 | Veebis
MIS ON SINU ARVATES RAHATARKUS?
Kodumaine finantstehnoloogia ettevõte Admirals ootab rahatarkusekuu raames rahatarkust pildistama, joonistama, meisterdama või muul moel pildiliselt edasi andma.
Saada enda tehtud visuaalne teos rahatarkusest 28.märtsiks aadressile triin.ott@admiralmarkets.com.
Ole loominguline, sest auhinnad on ägedad!
Liikumisaasta tervituseks kingime võistluse võitjale Fitbit Inspire 3 aktiivsusmonitori , et suvele aktiivselt vastu minna. Lisaks on kolmele esimesele kingituseks Eesti esimene rahatarkuse lauamäng „Rahatarkuse Kompass“!
Võitjatest anname teada Admiralsi Facebooki lehel ning võtame võitjatega ühendust. Osalema on oodatud kõik Eestimaal elavad rahatarkuse huvilised!
